钦定古今图书集成/理学汇编/学行典/第173卷 > 徐爱
## 钦定古今图书集成/理学汇编/学行典/第173卷 > 徐爱

按《名山藏儒林记》：“徐爱，字曰仁，守仁妹夫也。与蔡希
颜、朱守中受业，守仁独先，希颜深潜。守中明敏，而曰
仁温恭。举进士，为南京郎中。与黄宗明、薛侃、马明衡、
陆澄、季本、许相卿、王激、诸偁、林达、张寰、唐愈贤、饶文
璧、刘观时、郑骝、周积、郭庆、栾惠、刘晓、何鳌、陈杰、杨杓、
白说、彭一之、朱箎辈，日夕淬砺不懈。告病归，与陆澄”
课耕霅上，为同志久住之计。年三十一，卒。所闻守仁
语，悉裒集之，曰《传习录》。其卒也，守仁哭之恸。

按《野史徐爱传》：“正德二年，守仁被谪归，爱遂执业为
弟子。明年，爱登进士第，知祁州，为政岂弟。大盗刘晨
起，有保障功，常疏十事，多见采纳。迁南京兵部员外，
时守仁亦拜南京太仆少卿，遂同舟归里，相与辨问。
爱姿故颖敏，闻言即契，自是益笃信不疑。守仁迁南
京鸿胪卿，爱与晨夕游处，学益有闻。当是时，学者素”
习程、朱之训，一旦闻守仁言，多迟回未信。爱为之疏
通辩析，畅其指要，由是门人日益亲。守仁。尝曰：曰：“仁，
吾之颜渊也。”迁南京工部郎中。十一年，守仁出抚南
赣，爱亦请假归。未几卒，年三十一。爱及门最先，闻道
最早。守仁得讣，哭之恸。一日讲毕，环柱走曰：“安得起？”
曰：“仁九泉而闻斯言乎？”乃率门人之其墓，酹酒而告
之。